วิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร

วิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร ก่อตั้งขึ้นในปี พ.ศ. 2538 มหาวิทยาลัยนเรศวร ได้จัดตั้งศูนย์วิจัยและฝึกอบรมพลังงานแสงอาทิตย์ (Solar Energy Research and Training Center; SERT) ตามความเห็นชอบของสภามหาวิทยาลัยนเรศวร ให้เป็นหน่วยงานที่มีระบบบริหารที่ไม่ใช่ระบบราชการ ทั้งนี้เพื่อให้สามารถปฏิบัติงานด้วยความคล่องตัว สนองความต้องการด้านพลังงานของประเทศกำลังพัฒนาในแถบเอเชียตะวันออกเฉียงใต้ โดยส่งเสริมการใช้เทคโนโลยีพลังงานแสงอาทิตย์ที่มีความเหมาะสมทั้งด้านเศรษฐกิจ วัฒนธรรม เทคโนโลยี และการประยุกต์ใช้ในอุตสาหกรรม นอกจากนี้ยังเป็นสถาบันการศึกษาและวิจัยขั้นสูงที่ผลิตบัณฑิตในระดับปริญญาโท ปริญญาเอก และการทำวิจัยหลังปริญญาเอก ตั้งอยู่ ณ อำเภอเมืองพิษณุโลก จังหวัดพิษณุโลก
ประวัติ.
พ.ศ. 2538 มหาวิทยาลัยนเรศวร ได้จัดตั้งศูนย์วิจัยและฝึกอบรมพลังงานแสงอาทิตย์ (Solar Energy Research and Training Center; SERT) ตามความเห็นชอบของสภามหาวิทยาลัยนเรศวร ให้เป็นหน่วยงานที่มีระบบบริหารที่ไม่ใช่ระบบราชการ ทั้งนี้เพื่อให้สามารถปฏิบัติงานด้วยความคล่องตัว สนองความต้องการด้านพลังงานของประเทศกำลังพัฒนาในแถบเอเชียตะวันออกเฉียงใต้ โดยส่งเสริมการใช้เทคโนโลยีพลังงานแสงอาทิตย์ที่มีความเหมาะสมทั้งด้านเศรษฐกิจ วัฒนธรรม เทคโนโลยี และการประยุกต์ใช้ในอุตสาหกรรม โดยอยู่ภายใต้กำกับการดูแลของสำนักงานอธิการบดี มหาวิทยาลัยนเรศวร ตามพระราชบัญญัติมหาวิทยาลัยนเรศวร พ.ศ.2533 มีวัตถุประสงค์เพื่อ ทำหน้าที่วิจัยและพัฒนาด้านพลังงาน โดยเน้นพลังงานแสงอาทิตย์ พลังงานไฟฟ้า พลังงานน้ำ พลังงานลม พลังงานชีวมวล พลังงานก๊าซชีวภาพและพลังงานใต้พิภพ ให้สามารถนำไปประยุกต์ใช้พัฒนาประเทศ ตลอดจนการให้บริการด้านการจัดการอนุรักษ์พลังงานแก่หน่วยงานของรัฐและเอกชน ชุมชนทั่วไป ตลอดจนสร้างเครือข่ายความร่วมมือทางด้านวิชาการและงานวิจัยต่างๆ กับหน่วยงานทั้งในประเทศและต่างประเทศ รวมถึงประเทศในกลุ่มลุ่มแม่น้ำโขง 
     พ.ศ.2542 ศูนย์วิจัยและฝึกอบรมพลังงานแสงอาทิตย์ ได้จัดทำหลักสูตรวิทยาศาสตรมหาบัณฑิต (หลักสูตรนานาชาติ) สาขาวิชาพลังงานทดแทน ร่วมกับคณะวิทยาศาสตร์ และบัณฑิตวิทยาลัย เปิดสอนในระดับปริญญาโท เพื่อพัฒนาบุคลากรด้านพลังงานให้สามารถนำความรู้ไปพัฒนาการใช้พลังงานทดแทนและการจัดการพลังงานให้เกิดประสิทธิผล
     พ.ศ.2545 ศูนย์วิจัยและฝึกอบรมพลังงานแสงอาทิตย์  ได้พัฒนาหลักสูตรวิทยาศาสตรดุษฎีบัณฑิต สาขาวิชาพลังงาน (หลักสูตรนานาชาติ) ร่วมกับคณะวิทยาศาสตร์ และบัณฑิตวิทยาลัย เพื่อพัฒนานักวิชาการและบุคลากรให้มีความรู้ ความสามารถในระดับสูงด้านพลังงานทดแทน
     พ.ศ.2546 สภามหาวิทยาลัยนเรศวร ในคราวประชุมครั้งที่ 3/2546 (ครั้งที่ 107) เมื่อวันที่ 31 พฤษภาคม พ.ศ. 2546 ได้มีมติเห็นชอบให้จัดตั้งเป็นหน่วยงานใหม่ ชื่อ “วิทยาลัยพลังงานทดแทน” หรือ School of Renewable Energy Technology (SERT) ในวันที่ 1 ตุลาคม พ.ศ. 2546 เป็นต้นมา โดยให้มีพันธกิจหลัก 4 ด้าน ได้แก่ ด้านผลิตบัณฑิตระดับบัณฑิตศึกษา (ระดับปริญญาโท และปริญญาเอก สาขาวิชาพลังงานทดแทน) ด้านงานวิจัย ด้านบริการวิชาการแก่สังคม และด้านการทำนุบำรุงศิลปวัฒนธรรม และจากสถานการณ์การเปลี่ยนแปลงของโลกยุคดิจิทัล ทำให้เกิดการ Disruption เทคโนโลยีทางด้านพลังงานทั่วโลก โดยเฉพาะทางด้านโครงข่ายสมาร์ตกริด (Smart Grid)
     พ.ศ. 2561 สภามหาวิทยาลัยได้เห็นชอบและอนุมัติการปรับเปลี่ยนชื่อเป็น “วิทยาลัยพลังงานทดแทนและสมาร์ตกริดเทคโนโลยี” หรือ School of Renewable Energy and Smart Grid Technology (SGtech) เพื่อให้สอดคล้องกับทิศทางการเปลี่ยนแปลงของโลกในยุคดิจิทัล มีการจัดเรียนการสอนหลักสูตรใหม่ระดับปริญญาโท และปริญญาเอก สาขาวิชาสมาร์ตกริดเทคโนโลยี (Smart Grid Technology)
     พ.ศ. 2563 สภามหาวิทยาลัยอนุมัติให้เปิดหลักสูตรใหม่ และให้มีการจัดการเรียนการสอนระดับปริญญาโท และปริญญาเอก สาขาวิชาการจัดการสมาร์ตซิตี้และนวัตกรรมดิจิทัล (Smart City Management and Digital Innovation)
หลักสูตรการศึกษา.
วิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร เปิดดำเนินการสอนในระดับชั้นบัณฑิตศึกษาในหลักสูตร ดังนี้
การฝึกอบรม.
วิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร มีการจัดหลักสูตรระยะสั้นในการฝึกอบรมให้กับหน่วยงานราชการหรือหน่วยงานเอกชน โดยจัดการอบรมตามหัวข้อดังต่อไปนี้เช่น
<templatestyles src="Col-begin/styles.css"/>
สวนพลังงาน.
ภายในวิทยาลัยพลังงานทดแทนและสมาร์ตกริดเทคโนโลยี มีสวนพลังงานตัวอย่างที่ใหญ่ที่สุดในเอเชีย โดยเป็นแหล่งสาธิตการใช้งานจริงของระบบพลังงานทดแทน และมีศูนย์ธุรกิจที่เป็นแหล่งของความร่วมมือกับหน่วยงานต่างๆทั้งภาครัฐและเอกชน ในการดำเนินการส่งเสริมธุรกิจทางด้านพลังงานทดแทน 
สวนพลังงาน วิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร เปิดให้ประชาชนทั่วไปได้ศึกษาและเยี่ยมชมโดยไม่เสียค่าใช้จ่าย โดยเปิดในวันจันทร์ - ศุกร์ เวลา 9.00 น. - 17.00 น.